বেলডাঙা কাণ্ডে জনস্বার্থ মামলা কলকাতা হাইকোর্টে, মঙ্গলবারই মামলার শুনানি

কলকাতা: বেলডাঙার অশান্তির (Unrest Situation Beldang) জল গড়াল কলকাতা হাইকোর্টে। বেলডাঙার ঘটনা নিয়ে দুটি জনস্বার্থ মামলা দায়েরের অনুমতি চেয়ে প্রধান বিচারপতির দৃষ্টি আকর্ষণ। বেলডাঙার ঘটনা নিয়ে প্রধান বিচারপতির দৃষ্টি আকর্ষণ। আগে মুর্শিদাবাদের সামশেরগঞ্জের ঘটনা নিয়ে কেন্দ্রীয় বাহিনী মোতায়েনের নির্দেশ দিয়েছিল কলকাতা হাইকোর্ট (Calcutta High Court)। বেলডাঙ্গার ঘটনার ক্ষেত্রেও একই নির্দেশের দাবি। জনস্বার্থ মামলা দায়ের করার আবেদন জানানো হয়। মামলা দায়েরের অনুমতি দিল প্রধান বিচারপতি সুজয় পালের ডিভিশন বেঞ্চ। আগামীকাল মামলার শুনানি। এরআগে কেন্দ্রীয় বাহিনী চেয়ে আগেই রাজ্যপাল সিভি আনন্দ বোসকে চিঠি পাঠিয়েছিলেন রাজ্য বিধানসভার বিরোধী দলনেতা শুভেন্দু অধিকারী।

ঝাড়খণ্ডে এক পরিযায়ী শ্রমিককে খুনের অভিযোগ। অভিযোগ, ওই শ্রমিককে খুন করে ঝুলিয়ে দেওয়া হয়েছে। সকালে মৃতদেহ জেলায় ফিরতেই উত্তেজনা ছড়ায় মুর্শিদাবাদের বেলডাঙায়। টায়ার জ্বালিয়ে রাস্তায় অবরোধ করে বিক্ষুব্ধ জনতা। অবরোধ করা হয় রেলও। শিয়ালদহ-লালগোলা শাখার মহেশপুর সংলগ্ন এলাকায় রেললাইন অবরোধ করা হয়। রেললাইনে বাঁশ ফেলে রাখে বিক্ষোভকারীরা। বাঁশে মৃতদেহের ঝুলন্ত ছবি দেখা যায়। ঘটনাস্থলে পুলিশ পৌঁছলে বচসা বাধে। পুলিশের সঙ্গে বচসায় জড়ান স্থানীয় বাসিন্দারা।প্রশাসনের তরফে ১৪৪ ধারা জারি করা হলেও পরিস্থিতি নিয়ন্ত্রণে আসেনি বলে বিরোধীদের অভিযোগ। অন্য দিকে, রবিবার দুপুর থেকে পরিস্থিতি নিয়ন্ত্রণে বলে দাবি করে জেলা পুলিশ-প্রশাসন।বেলডাঙার বর্তমান পরিস্থিতি এবং আইন-শৃঙ্খলার অবনতির অভিযোগ তুলে ধরে প্রধান বিচারপতি সুজয় পালের (Sujoy Paul Chief Justice of Calcutta High Court ) এজলাসে একটি জনস্বার্থ মামলা দায়েরের আবেদন জানানো হয়। মামলা দায়েরের অনুমতি দিয়েছেন কলকাতা হাইকোর্টের প্রধান বিচারপতি। চলতি সপ্তাহেই এই মামলার শুনানির সম্ভাবনা রয়েছে।

আরও পড়ুন: এসএসসি বয়সে ছাড় নিয়ে হাইকোর্টের নির্দেশে স্থগিতাদেশ সুপ্রিম কোর্টের

মামলাকারীর দাবি, স্থানীয় পুলিশ-প্রশাসন পরিস্থিতি সামলাতে ব্যর্থ হয়েছে। সাধারণ মানুষের নিরাপত্তা সুনিশ্চিত করতে এবং এলাকায় শান্তি ফেরাতে অবিলম্বে সেনা বা আধাসেনা মোতায়েন করা প্রয়োজন। কলকাতা হাইকোর্ট রাজ্যকে নির্দেশ দিয়েছিল, অবিলম্বে সেখানে কেন্দ্রীয় বাহিনী মোতায়েন করতে হবে। সেই উদাহরণ তুলে ধরে সোমবার বেলডাঙার ক্ষেত্রেও ফের বাহিনী মোতায়েনের আবেদন জানানো হয়েছে জনস্বার্থ মামলায়। প্রধান বিচারপতির ডিভিশন বেঞ্চ বিষয়টি গুরুত্ব দিয়ে দেখা প্রয়োজন বলে মনে করেছে। সেই কারণে জনস্বার্থ মামলা দায়েরের অনুমতি দেওয়া হয়েছে। আদালত আরও জানায়, এনিয়ে দ্রুত শুনানি প্রয়োজন। এই যুক্তিতেই মঙ্গলবারই মামলাটি তালিকাভুক্ত করা হয়েছে।